Ne oblivione memorie invida superveniente pereant que firma manere volumus, apicibus annotamus. Ego igitur Symeon presbiter dimitto, concedo, dono Deo et beatis apostolis Petro et Paulo in manu domni Poncii, Cluniacensis abbatis, in presencia domni Bernardi prioris et domni Wichardi camerarii, et aliorum multorum monachorum, pratum quod habebam ad pontem de Aenac, quicquid in eodem prato habebam a monachis Sancti Petri et quicquid ab aliis hominibus adquisieram, vel labore meo ibidem michi parevieram, totum ex integro, pro anima mea, concedo. Testes hujus donationis sunt qui et presentes fuerunt: domnus Gauscerannus, Matisconensis ecclesie decanus, et Bernardus et Humbertus et Gauffredus, ejusdem ecclesie archidiaconi, et Dalmacius, canonicus et Walterius, Cabilonensis canonicus, et Leotaldus Cluniacensis capellanus. Facta Meledi, anno ab incarnatione Domini millesimo Cº XVIIº, presidente sedi Matisconensi domno Berardo; regnante Philippo rege. Scripsit etiam Eldinus, domni abbatis armarius, XIII kalendas augusti.